সাদ উদ্দিন

মোহাম্মদ সাদ উদ্দিন (জন্ম: ১ সেপ্টেম্বর ১৯৯৮; সাদ উদ্দিন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন বাম উইং-ব্যাক হিসেবে খেলেন। তিনি মাঝেমধ্যে ডান উইং-ব্যাক এবং উইঙ্গার হিসেবেও খেলে থাকেন। ২০১৬–১৭ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুমে ৫৬ ম্যাচে ২টি গোল করেছিলেন। পরবর্তীকালে তিনি শেখ রাসেলের হয়ে খেলেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব বসুন্ধরা কিংসে যোগদান করেছেন। ২০১৫ সালে, সাদ বাংলাদেশ অনূর্ধ্ব-১৭ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০১৮ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৩ ম্যাচে ১টি গোল করেছেন। দলগতভাবে, সাদ এপর্যন্ত ৪টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন। মোহাম্মদ সাদ উদ্দিন ১৯৯৮ সালের ১লা সেপ্টেম্বর তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন। সাদ বাংলাদেশ অনূর্ধ্ব-১৭, বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশ অনূর্ধ্ব-২৩ দলের হয়ে তিনি ২০১৮ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৪ ম্যাচে ১টি গোল করেছিলেন। বাংলাদেশের বয়সভিত্তিক দলের হয়ে তিনি প্রায় ৩ বছরে ১১ ম্যাচে অংশগ্রহণ করে ২টি গোল করেছেন। তিনি ২০১৫ সালের ১৬ই আগস্ট তারিখে ২০১৫ সাফ অনূর্ধ্ব-১৬ চ্যাম্পিয়নশিপের সেমি-ফাইনালে আফগানিস্তান অনূর্ধ্ব-১৭ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন। ২০১৮ সালের ৪ঠা সেপ্টেম্বর তারিখে, মাত্র ২০ বছর ৪ দিন বয়সে, ডান পায়ে ফুটবল খেলায় পারদর্শী সাদ ভুটানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে ছিলেন, তবে ম্যাচের ৫২তম মিনিটে মধ্যমাঠের খেলোয়াড় মোহাম্মদ ফ্যসাল মাহমুদের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ৯ নম্বর জার্সি পরিধান করে একজন বাম পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটি বাংলাদেশ ২–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে সাদ সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১ মাস ১২ দিন পর, বাংলাদেশের জার্সি গায়ে প্রথম গোলটি করেন; ২০১৯ সালের ১৫ই অক্টোবর তারিখে, ভারতের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২৪ মার্চ ২০২২ পর্যন্ত হালনাগাদকৃত। অনূর্ধ্ব-১৭ অনূর্ধ্ব-২৩ জাতীয় দল "Md Saad Uddin bio"। bff.com.bd। সংগ্রহের তারিখ ২৯ অক্টোবর ২০১৯। [স্থায়ীভাবে অকার্যকর সংযোগ] "UDDIN Md Saad - Asian Games 2018 Jakarta Palembang"। Asian Games 2018 Jakarta Palembang। ২৬ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৮।  "এশিয়াডে জয় হবে সাফের প্রেরণা"। Daily Naya Diganta। ২৮ জুলাই ২০১৮। সংগ্রহের তারিখ ৬ আগস্ট ২০১৮।  "Bangladesh - Bhutan, Sep 4, 2018 - Match sheet"। Transfermarkt। ৪ সেপ্টেম্বর ২০১৮। সংগ্রহের তারিখ ২৬ এপ্রিল ২০২১।  "Bangladesh reach SAFF U-16 final beating Afghanistan"। M.risingbd.com। ২৪ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৮।  "Bangladesh U23 vs. Korea DPR U23 - 24 August 2018 - Soccerway"। Us.soccerway.com। সংগ্রহের তারিখ ২২ সেপ্টেম্বর ২০১৮।  "FIFA World Cup Qatar 2022™ Qualifiers - Asia - Matches - India - Bangladesh"। www.fifa.com। ১৫ অক্টোবর ২০১৯। ৩ জুন ২০২১ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০২১।  "PRELIMINARY JOINT QUALIFICATION 2022"। এশিয়ান ফুটবল কনফেডারেশন। সংগ্রহের তারিখ ২৬ এপ্রিল ২০২১।  সকারওয়েতে সাদ উদ্দিন (ইংরেজি) ট্রান্সফারমার্কেটে সাদ উদ্দিন (ইংরেজি) ওয়ার্ল্ডফুটবল.নেটে সাদ উদ্দিন (ইংরেজি) ইএসপিএন এফসিতে সাদ উদ্দিন (ইংরেজি) ন্যাশনাল-ফুটবল-টিমস.কমে সাদ উদ্দিন (ইংরেজি)